**LĒMUMS**

Liepājā

|  |  |  |
| --- | --- | --- |
| 2022.gada 17.februārī |  Nr.63/3(prot. Nr.3, 28.§) |  |

Par nekustamo īpašumu nodošanu

pārvaldīšanā SIA "OC Liepāja"

Likuma "Par pašvaldībām" 14.panta otrās daļas 3.punkts noteic, ka, izpildot savas funkcijas, pašvaldībām ir pienākums racionāli un lietderīgi apsaimniekot kustamo un nekustamo mantu. Vienota sporta infrastruktūras pārvaldīšana, ko nodrošinās SIA "OC Liepāja", ir lietderīga, jo spēs nodrošināt tās ilgtspējīgu uzturēšanu un attīstību, kā arī radīs iespēju pilnvērtīgai izmantošanai kompleksu pasākumu veidošanai. Vienota sporta infrastruktūras pārvaldīšana, ko nodrošinās SIA "OC Liepāja", ir nepieciešama, lai Liepājas pilsētas pašvaldības iestāde "Liepājas Tenisa sporta skola" realizētu tās nolikumā noteikto pamata uzdevumu - veikt izglītojošo un audzinošo darbību. SIA "OC Liepāja" ir pieredze sporta bāzes apsaimniekošanā, tai skaitā Liepājas valstspilsētas pašvaldības īpašumā esošo sporta bāžu - stadionu, sporta zāles, atpūtas kompleksa "Draudzība", nekustamo īpašumu "Lauviņas", "Varavīksnītes" - apsaimniekošanā. Līdz ar to SIA "OC Liepāja" pašvaldības deleģētos uzdevumus pašvaldības īpašumā esošajās sporta bāzēs var veikt efektīvāk, kā pati pašvaldība.

Pamatojoties uz likuma "Par pašvaldībām" 14.panta otrās daļas 3.punktu, 15.panta pirmās daļas 6.punktu un 21.panta pirmās daļas 23.punktu, Publiskas personas finanšu līdzekļu un mantas izšķērdēšanas novēršanas likuma 6.2 pantu, Liepājas valstspilsētas pašvaldības izpilddirektora 2022.gada 2.februāra uzdevumu, izskatot Liepājas valstspilsētas pašvaldības domes pastāvīgās Pilsētas attīstības komitejas 2022.gada 10.februāra lēmumu (sēdes protokols Nr.2) un pastāvīgās Izglītības, kultūras un sporta komitejas 2022.gada 10.februāra lēmumu (sēdes protokols Nr.2), Liepājas valstspilsētas pašvaldības dome **nolemj:**

1. Noslēgt pārvaldīšanas līgumus ar SIA "OC Liepāja", (reģistrācijas Nr.40003421648; juridiskā adrese: Jūrmalas parks 3, Liepāja, LV-3401) uz 10 (desmit) gadiem par nekustamo īpašumu pārvaldīšanu un ar to saistīto darbību nodrošināšanu šādiem nekustamajiem īpašumiem:

1.1. "Jūrmalas parks 5", Liepāja, kadastra Nr.17000350138006;

1.2. "Jūrmalas parks 5", Liepāja, kadastra Nr.17000350138007;

1.3. "Jūrmalas parks 5", Liepāja, kadastra Nr.17000350138008;

1.4. "Jūrmalas parks 5", Liepāja, kadastra Nr.17000350148003;

1.5. "Jūrmalas parks 5", Liepāja, kadastra Nr.17000350142007.

2. Pilnvarot Liepājas valstspilsētas pašvaldības izpilddirektoru parakstīt lēmuma 1.punktā minētos pārvaldīšanas līgumus.

3. Uzdot Liepājas pilsētas pašvaldības iestādei "Nekustamā īpašuma pārvalde" sagatavot un organizēt lēmuma 1.punktā minēto pārvaldīšanas līgumu noslēgšanu.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma 3.punkta izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | SIA "OC Liepāja", Liepājas pilsētas Domes Sporta pārvaldei, Izpilddirektora birojam, Juridiskajai daļai, Nekustamā īpašuma pārvaldei, Liepājas Tenisa sporta skolai |